b'\n_START_ARTICLE_\nGoran Janus\n_START_SECTION_\nEkipni mladinski podprvak 1989\n_START_PARAGRAPH_\n17. marca 1989 je bil v skakalni ekipi, ki je na mladinskem svetovnem prvenstvu v Vang b/Hamarju na norve\xc5\xa1kem osvojila srebrno medaljo.\n_START_SECTION_\nSvetovni pokal\n_START_PARAGRAPH_\nJanus je na tekmah svetovnega pokala debitiral v sezoni 1989/90 v Sapporu, ko je zasedel 24. mesto in se prvi\xc4\x8d uvrstil med dobitnike to\xc4\x8dk. Najbolj\xc5\xa1i rezultat kariere je osvojil z osmim mestom na tekmi v Bad Mitterndorfu v sezoni 1991/92. Skupno je trinajstkrat osvojil to\xc4\x8dke svetovnega pokala. Leta 1991 je nastopil na Svetovnem prvenstvu, kjer je osvojil 22. mesto na ve\xc4\x8dji in 46. mesto na srednji skakalnici. Leta 1992 pa je na Svetovnem prvenstvu v smu\xc4\x8darskih poletih osvojil 26. mesto v Harrachovu. Leta 1997 je na Plani\xc5\xa1ki velikanki kot predtekmovalec dosegel daljavo 205,5 m, kar je bil slovenski rekord in prvi skok slovenskega skakalca v Planici prek 200 m.\n_START_SECTION_\nPomo\xc4\x8dnik reprezentance\n_START_PARAGRAPH_\nPo koncu tekmovalne kariere se je posveti trenerstvu. Najprej je od leta 1999 deloval kot pomo\xc4\x8dnik glavnega trenerja Matja\xc5\xbea Zupana v slovenski reprezentanci.\n_START_SECTION_\nGlavni trener Slovenije\n_START_PARAGRAPH_\nPred sezono 2011/12 je na mestu glavnega trenerja zamenjal Matja\xc5\xbea Zupana, ki je odstopil._NEWLINE_Pod njegovim vodstvom so slovenski tekmovalci do\xc5\xbeiveli rezultatski preporod in nanizali vrsto vrhunskih uspehov. Tekmovalcem kot so Robert Kranjec in Jernej Damjan so se pridru\xc5\xbeili \xc5\xa1e Jurij Tepe\xc5\xa1 in predvsem Peter Prevc, katerega izjemne uspehe je Janus napovedoval \xc5\xbee vnaprej. _NEWLINE_27. marca 2018 ga je zbor za skoke in nordijsko kombinacijo pri Smu\xc4\x8darski zvezi Slovenije po dveh slab\xc5\xa1ih sezonah odstavil z mesta glavnega trenerja in imenoval za \xc5\xa1portnega direktorja slovenske reprezentance v smu\xc4\x8darskih skokih, na mestu glavnega trenerja ga je zamenjal Gorazd Bertoncelj.'